## El Col·legi Sector Aéreo de València tanca el programa de visites educatives a Metrovalencia previstes en este curs escolar

*** Alumnes i professors han recorregut els tallers i els trens que presten servici en la xarxa de metro
* Els 25 estudiants del centre pertanyen al quint curs d’Educació Primària**

Metrovalencia ha rebut una nova visita corresponent al programa Metroescola, iniciativa que obri les instal·lacions de la xarxa de metro i tramvia als escolars de la província de València. Amb esta visita es tanca l’activitat educativa en el present curs escolar.

Els protagonistes han sigut un grup de 28 alumnes i professors del 5t d’Educació Primària del Col·legi Sector Aéreo de València que s’ha desplaçat des de l’estació d’Avinguda del Cid fins a la de València Sud, seu de Ferrocarrils de la Generalitat Valenciana (FGV), i han fet transbord en Àngel Guimerà.

L’objectiu d’estes visites és que els escolars coneguen el funcionament de la xarxa i els beneficis de l’ús del transport públic.

En el recorregut per les instal·lacions de València Sud el grup ha pogut conéixer l’interior d’una unitat i visitar els tallers en els quals es du a terme el manteniment de les línies 1 i 2 de Metrovalencia.

Metroescola està dirigit als escolars pertanyents al cicle de Primària. Estes visites educatives es presenten com un complement del procés de formació dels alumnes i permeten destacar la importància que té el transport públic en el desenvolupament sostenible de les grans ciutats com a alternativa al vehicle privat.

Fecha: 13/06/2024